Eiendomsselskapet

Godkjenning av referat fra forrige møte.

Referatet ble enstemmig godkjent uten merknader.

Administrasjonens orientering.

Det ble orientert om følgende saker:

* Asfaltering diverse steder i stallområdet med sitteplasser utenfor stall 4 med avfallsbeholdere og røykeurner.
* Økt aktivitet andre arrangementer utenom travstevnene for Momarken Spiserier AS – forventes å øke ytterligere med dagåpen bemanning av bakeriet.
* Slitasjeskader og reparasjon av maskinpark.

Orienteringen med kommentarer ble tatt til etterretning.

Regnskapsrapport pr mai.

Det framkom forslag om at lokallagene kan selge arenareklame mot provisjonsinntekt. Administrasjonen utarbeider informasjonsmateriell om dette for distribusjon til lokallagene.

Regnskapsrapporten med kommentarer ble tatt til etterretning.

Leiekontrakt MORK – oppfølging.

Administrasjonen hadde utarbeidet et forhåndsutsendt saksdokument med kopi av eksisterende kontrakter, hovedpunkter fra møte som daglig leder hadde med styreleder MORK 5.juni med forslag til oppfølging samt en juridisk vurdering av vårt krav på årets leie av Momarkedet.

Vedtak: Administrasjonens forslag til oppfølging av disse tre hovedpunktene ble enstemmig vedtatt.

Stalltildeling.

Til møtet forelå et saksnotat fra administrasjonen med oversikt over søkerene samt en vurdering av disse.

Vedtak: Administrasjonens forslag om å tildele den ledige stallenheten til travtrener Jens Kr. Brenne ble enstemmig vedtatt av styret.

Momarken Hesteklinikk.

Det forelå søknader fra to veterinærer/klinikker samt en «interesseanmeldelse» som ønsket forlengelse av søknadsfristen.

Vedtak: Styret vedtok enstemmig at fristen forlenges og at Anja Guerrera bistår administrasjonen med å finne egnet medium for annonsering.

Forberdelse e.o. GF.

En del praktiske spørsmål vedrørende den etterfølgende GF ble gjennomgått.

Eventuelt.

Ingen saker ble tatt opp.